Eelnõu

NARVA LINNAVOLIKOGU

OTSUS
Narvas
Projekti ”Narva linna tänavavalgustuse taristu renoveerimine” 

oma- ja sildfinantseeringu kinnitamine ning Narva linnavolikogu 09.06.2016 otsuse nr 183 „Projekti „Narva linna tänavavalgustuse taristu renoveerimise I etapp“ oma- ja sildfinantseeringu kinnitamine“ kehtetuks tunnistamine.
1. ASJAOLUD JA MENETLUSE KÄIK
Narva Linna Arenduse ja Ökonoomika Amet valmistab ette projekti „Narva linna tänavavalgustuse taristu renoveerimine“ selle järgnevaks esitamiseks Ühtekuuluvusfondi meetmesse „Energiasäästu ja taastuvenergia osakaalu suurendamine“ II vooru. Meede toetab tänavavalgustuse taristu renoveerimist eesmärgiga suurendada tänavavalgustuses elektrienergia kasutamise efektiivsust.
Projekti ”Narva linna tänavavalgustuse taristu renoveerimine” eesmärgiks on Narva linna tänavavalgustussüsteemi uuendamine, muutes seda energiasäästlikumaks. Käesoleva projekti raames on planeeritud uuendada 833 valgustuspunkti järgmistel tänavatel: Tallinna mnt., Kangelaste pr., Kreenholmi ristmik ja Võidu prospekt, Uusküla, Rahu, Grafovi, Rakvere, Partisani, Jõesuu, Puškini, Linda, Kreenholmi, Sepa, Vestervalli, Hariduse, Raudsilla, Joala, Daumani, Lavrentsovi, Sadama tee, Uusküla ja Kalda. Energiasääst on kavas saavutada ökonoomsemate LED-valgustite kasutamise ja valgustuse paindliku juhtimise abil. Projekteerimine ja ehitustööd on planeeritud 2019.-2021. aastatele.
Vastavalt projekti "Narva linna tänavavalgustuse renoveerimine" eelarvelise hinnakalkulatsioonile, koostatud Keskkonnaprojekt OÜ poolt 2018. aastal, projekti kogu eelarveks on planeeritud kuni 1 600 000 eurot. Meetme toetus moodustab kuni 80% abikõlblikest projekti kuludest. Seega linna abikõlblik omafinantseering peab moodustama kuni 320 000 eurot (vähemalt 20% projekti abikõlblikust maksumusest). Lisaks on juurde arvestatud projekti eelarvevälised kulud, mis on vajalikud projekti elluviimiseks (nt ehitusinseneri teenus, tööprojekti ekspertiis jne) summas kuni 100 000 eurot. Seega projekti omafinantseeringu vajadus kokku on summas kuni 420 000 eurot ja sildfinantseerimise vajadus on kuni 1 280 000 eurot. Projekti omafinantseerimise ja sildfinantseerimise summad aastate lõikes  täpsustatakse Narva linna arengukavas sh tegevuskavas.
Projekti eeldatav omafinantseerimise ja sildfinantseerimise vajadus aastate kaupa on järgmine

(juhul, kui aasta lõpus jäävad kasutamata vahendid, viiakse see üle järgmisele aastale):

	
	2019
	2020
	2021

	omafinantseerimine
	110 000
	130 000
	180 000

	sildfinantseerimine
	110 000
	570 000
	600 000


Projekt on vastavuses Narva linna arengukavaga 2008-2021:
Strateegiline eesmärk 1.3: linnaelanikele on tagatud mugavad elutingimused
Tegevussuund 1.3.1: viia tehniline infrastruktuur vastavusse tänapäeva nõuetega

Ülesanne 1.3.1.1: linnavalgustuse süsteemi arendamine

Tegevus: Narva linna tänavavalgustuse taristu renoveerimine
2. ÕIGUSLIKUD ALUSED
2.1. Vastavalt Kohaliku omavalitsuse korralduse seaduse (edaspidi KOKS) § 22 lg 1 p 1 kohaselt kuulub valla- või linnaeelarve vastuvõtmine ja muutmine volikogu ainupädevusse.

2.2. Vastavalt KOKS § 22 lg 1 p-le 8 volikogu ainupädevusse kuulub laenude ja teiste varaliste kohustuste võtmine.

2.3.  Vastavalt KOKS § 37 lg-le 3 varaliste kohustuste võtmise aluseks on arengukava.

2.4. Narva Linnavolikogu 29. juuni 2000. a määrusega nr 36 kinnitatud „Narva linna põhimääruse“ p 4.4.14. kohaselt volikogu ainupädevusse kuulub laenude ja teiste varaliste kohustuste võtmine.

3. OTSUS

3.1. Kinnitada projekti „Narva linna tänavavalgustuse taristu renoveerimine“ omafinantseeringuks 2019.-2021. aastatel kokku kuni 420 000 eurot. 

3.2. Projekti positiivse rahastamisotsuse korral Narva Linnavalitsusel lubada võtta laenu omafinantseeringu katteks kokku kuni 420 000 eurot. 

3.3. Projekti positiivse rahastamisotsuse korral Narva Linnavalitsusel lubada võtta laenu sildfinantseeringu katteks kokku kuni 1 280 000 eurot.

3.4. Projekti omafinantseerimise ja sildfinantseerimise summad aastate lõikes kajastada Narva linna Arengukavas.

3.5. Projekti teostajaks määrata Narva Linna Arenduse ja Ökonoomika Amet (registrikood 75029524) koos kõigi taotleja õiguste ja kohustustega. 
3.6. Tunnistada Narva Linnavolikogu 09.06.2016 otsuse nr 183 „Projekti „Narva linna tänavavalgustuse taristu renoveerimise I etapp“ oma- ja sildfinantseeringu kinnitamine“ kehtetuks alates käesoleva otsuse jõustumise kuupäevast.
4. RAKENDUSSÄTTED
4.1. Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

4.2. Otsus jõustub seadusega sätestatud korras.

PAGE  
1

